شەفەق نیوز/ خاڵیگ پۆلیس خۆجێی لە ئیدارەی گەرمیان
و ماڵ قایمقام قەزای کۆیە لە پارێزگای هەولێر کەفتنە وەر تەقەکردن لەلایەن چەکدارەیلیگ
نەناسریاگ، لە سیمایگ دووارەوبوی وەدریژایی هەفتەی گوزەیشتە لە پشت خۆپیشاندانەیل
تۆڕە ک ناوچەیل هەرێم کوردستان گردنە وەر.
موقەدەم عەلی جەمال قەدوری قسەکەر وەناو پۆلیس
گەرمیان لە بەیاننامەیگ ئمڕوو جمعە وت: خاڵ سەروە وەڕێۆبەرایەتیەگە لەبان ریەگە وەرەو
ناوچەی بەمو کەفتە وەر تەقەکردن و وتیش؛ تەنیا زەرەدەیلیگ دارایی  لەرووداوەگە بویەو.
لە رووداویگ تر، دوێەشەو لە وەخت دیریگ، نەناسریایلیگ
تەقە لەماڵ قایمقام قەزای کۆیە کردن، وەبی هیچ زەخمداربوینیگ.
